என் இதயமெனும் கோயிலிலே. - காதல் கவிதை

என் நெஞ்சில் நிறைந்தவளே 
 என்றோ ஒரு நாள் 
 எனைத் தேடி வருவாயென 
 ஏங்கியே காத்திருந்தேன் 
 கண்ணில் நீருடன் 
 கவிகள் பல வரைந்தேனடி உனக்காக. 
 என் மனதை உன்னிடத்தில் பறி கொடுத்தேன் 
 இரவு பகல் கண் விழித்துத் தவித்திருந்தேன் 
 என்னவளே நீ வருவாயென 
 ஆனால் 
 காதில் கேட்டேன்  ஒரு செய்தி 
 உனக்கு கல்யாணம் என்று 
 உடைந்ததடி என் இதயம் 
 இருண்டதடி என் வாழ்வும் 
 என் வாழ்வின் வெளிச்ச விளக்காய் 
 உனை நினைத்தேன் 
 இருண்ட வாழ்வை ஏனடி 
 எனக்களித்தாய் என் இனியவளே 
 ஏனோ உனக்கிந்த 
 இரக்கமற்ற இதயமடி 
 இனியவளே உனை இழக்க 
 என் மனதில் சக்தியில்லை 
 இருப்பாய் நீ என்றைக்குமே 
 என் இதயமெனும் கோயிலிலே!